L 137/52
MT
Il-Ġurnal Uffiċjali tal-Unjoni Ewropea
25.5.2023
89.
Infrastrutturi tal-ittestjar u tal-esperimentazzjoni kofinanzjati minn finanzjament tal-Unjoni, aġenziji, impriżi konġunti jew korpi oħra tal-Unjoni, jistgħu jibbenefikaw minn appoġġ pubbliku sa 100 % tal-ispejjeż eliġibbli tal-investiment, sakemm l-ammont meħtieġ ta’ finanzjament pubbliku totali (jiġifieri għajnuna mill-Istat u sorsi oħra ta’ finanzjament pubbliku) għall-proġett jintwera abbażi ta’ valutazzjoni kredibbli tad-diskrepanza filfinanzjament biex jiġi żgurat li l-ammont totali ta’ finanzjament pubbliku ma jwassalx għal kumpens żejjed (63).
90.
Meta n-nefqa eliġibbli għall-għajnuna għar-RŻI tkun potenzjalment eliġibbli wkoll bis-sħiħ jew parzjalment, għal għajnuna għal skopijiet oħra, il-parti komuni tkun soġġetta għal-limitu massimu l-aktar favorevoli skont kwalunkwe regola rilevanti.
91.
L-għajnuna għar-RŻI ma tistax tiġi akkumulata ma’ għajnuna de minimis marbuta mal-istess spejjeż eliġibbli jekk dak iwassal għal intensità tal-għajnuna li taqbeż dawk stabbiliti f’dan il-qafas.
3.2.3.2.
Kun d i zz j onij ie t ad d iz zj ona li g ħ al għa j nu na i n di vi d wa li
92.
Għal għajnuna individwali notifikabbli, sempliċi konformità ma’ sett ta’ intensitajiet massimi tal-għajnuna predefiniti mhijiex biżżejjed biex tiġi żgurata l-proporzjonalità.
93.
Bħala regola ġenerali, u sabiex jiġi stabbilit jekk l-għajnuna hijiex proporzjonata, il-Kummissjoni tivverifika li l-ammont tagħha ma jaqbiżx il-minimu meħtieġ għall-proġett megħjun biex ikun profittabbli biżżejjed, pereżempju billi tagħmel possibbli li tintlaħaq rata ta’ redditu interna li tikkorrispondi għal parametru referenzjarju jew rata minima ta’ redditu għas-settur jew id-ditta speċifika.
Jistgħu jintużaw ukoll għal dan l-għan ir-rati normali ta' redditu meħtieġa mill-benefiċjarju fi proġetti oħra ta' R&Ż&I, l-ispiża tal-kapital tiegħu fis-sħuħija tiegħu jew ir-redditu li jiġi osservat normalment fl-industrija konċernata.
L-ispejjeż u l-benefiċċji rilevanti kollha mistennija jridu jitqiesu matul il-ħajja tal-proġett, inklużi l-ispejjeż u d-dħul li jirriżultaw millattivitajiet ta’ RŻI.
94.
Meta jintwera pereżempju permezz ta’ dokumenti interni tal-kumpanija, li l-benefiċjarju tal-għajnuna jkollu għażla ċara bejn li jwettaq il-proġett megħjun jew wieħed alternattiv mingħajr għajnuna, l-għajnuna titqies li tkun limitata għall-minimu biss jekk l-ammont tagħha ma jaqbiżx l-ispejjeż netti addizzjonali talimplimentazzjoni tal-attivitajiet ikkonċernati, meta mqabbel mal-proġett kontrofattwali li kieku jitwettaq mingħajr għajnuna.
Sabiex jiġu stabbiliti l-ispejjeż netti żejda, il-Kummissjoni tipparaguna l-valuri netti attwali mistennija tal-investiment fil-proġett megħjun u fil-proġett kontrofattwali, filwaqt li tqis il-probabbiltajiet taxxenarji kummerċjali differenti li jseħħu (64).
95.
Meta tingħata għajnuna għal proġetti ta’ RŻ jew għall-kostruzzjoni jew it-titjib ta’ infrastrutturi tar-riċerka jew għall-kostruzzjoni jew titjib ta’ infrastrutturi tal-ittestjar u l-esperimentazzjoni u l-Kummissjoni tkun tista’ tistabbilixxi, abbażi tal-metodoloġija stipulata fil-punti 93 jew 94, li l-għajnuna hija limitata strettament għallminimu neċessarju, jistgħu jiġu permessi intensitajiet ta’ għajnuna massimi ogħla minn dawk stabbiliti fl-Anness II, sal-livelli stabbiliti fit-tabella li ġejja: Impriża żgħira
Intrapriża ta' daqs medju
Impriża kbira
Riċerka fundamentali
100 %
100 %
100 %
Riċerka applikata
80 %
70 %
60 %
Għajnuna għal proġetti ta’ RŻ
(63) Mekkaniżmu ta’ rkupru jista’ jiġi implimentat bħala salvagwardja.
(64) Fil-każ partikolari meta l-għajnuna sempliċement tippermetti li l-proġett jitlesta qabel, il-paragun jenħtieġ li jirrifletti l-aktar il-kronoloġiji differenti f’termini ta’ flussi ta’ flus u dħul fis-suq tard.